Cèlia Pérez aconsegueix al costat del seu equip diferents medalles en el campionat d'Espanya de Salvament i Socorrisme Infantil | Valencia Extra
L’alfafarenya Cèlia Pérez amb solament 11 anys ha aconseguit al costat del seu equip, el Club Esportiu Salvament i Natació Silla (Sirenes), la medalla d’or i rècord d’Espanya en la prova 4×25 de remolc de maniquí, medalla de bronze en 4×50 combinada, medalla de bronze en 4×50 de natació amb obstacles i medalla de bronze en 4×50 natació amb atletes.
Després de participar en el Campionat d’Espanya de Salvament i Socorrisme Infantil i Cadet, celebrat el 18 i 19 de febrer en Don Benito (Badajoz), amb la participació de 55 equips en les categories d’Infantil i Cadet i 263 socorristes, la veïna d’Alfafar i el seu equip han aconseguit diferents assoliments.
L’equip ha quedat en tercera posició en el millor equip infantil femení de la classificació general i la tercera posició com a equip infantil en la classificació conjunta.
L’alfafarenya s’esforça diàriament per a poder aconseguir tots estos assoliments al llarg de la seua trajectòria com a nadadora. Sense dubte, a la seua primerenca edat, ja s’ha convertit en un exemple a seguir entre totes les persones que li envolten. Per això l’Ajuntament d’Alfafar reconeix i felicita a Cèlia Pérez pel seu treball constant i les seues victòries obtingudes.